Sobre aquesta tomba s'hi troba el Sant Crist de Lepant datat del , que fins a 1932 s'havia venerat en la capella central de la girola; als peus del crucifix hi ha una imatge d'una "Pietat", reproducció d'una escultura de Ramon Amadeu i Grau. El Crist de Lepant, fou la creu de la galera de Joan d'Àustria, el vaixell almirall que va lluitar a la batalla de Lepant el 1571. El Crist crucificat està decantat cap a la dreta; la llegenda diu que la figura es va apartar cap a aquest costat per esquivar una canonada. Segons la creença, això fou un signe del Déu dels cristians que presagiava la derrota otomana, finalment esdevinguda.